Fagveterinærsygeplejerske i klinikrelateret familiedyrs adfærd
Fremover vil fagveterinærsygeplejerskeuddannelsen i klinikrelateret familiedyrs adfærd komme til at ligge på Københavns Universitet.
Uddannelsen vil fortsat have en varighed af 1 år og vil bestå af 4 teoretiske undervisningsmoduler, 2 praktikmoduler, selvstændigt arbejde mellem modulerne og en eksamen ved afslutningen af uddannelsen.
Opbygningen og modulernes placering er som følger – foreløbige datoer:
Modul 1 (11./12. januar 2027 (uge 2)): Hundens og kattens baggrund
Modul 2 (1./2. marts 2027 (uge 9)): Aflæsning, forståelse og beskrivelse af adfærd
Modul 3 (26./27. april (uge 17)): Indlæringsteori/træningsprincipper
Praktikmodul 1 (14./15./16. juni 2027 (uge 25)): Stressreducerende tiltag/håndtering/indretning af klinik
Modul 4 (30./31. august 2027 (uge 35)): Kommunikation, undervisning, og rådgivning
Praktikmodul 2 (25./26./27. oktober 2027 (uge 43)): Opbygning og afholdelse af hvalpehold, info-aftner mm. på klinikken
Eksamen (29./30. november 2027 (uge 48))
Formålet med denne uddannelse er at give fagveterinærsygeplejersken:
Viden om hunden og kattens udvikling som art og individ
Viden om dyr-menneske relationen 
Forståelse for og evne til at aflæse familiedyrenes adfærd
Kendskab til og forståelse for de indlæringsmekanismer, der styrer dyrenes adfærd
Viden om stress og kendskab til tiltag, der kan reducere stress for patienter og personale
Praktisk erfaring med ’low stress’ håndteringsteknikker
Forudsætninger for at kunne indrette klinikken optimalt ift. at give dyrene en god oplevelse
Grundlag for at kunne vejlede dyreejere omkring aktivering af hund/kat, beroligende hjælpemidler, og mindre problemer relateret til adfærd
Kompetencer til at kunne identificere henvisningskrævende adfærdspatienter
Forudsætninger for at kunne afholde forebyggende adfærdsundervisning på klinikken, f.eks.:  hvalpeaftner, socialisering, håndteringstræning
Kompetencer til at kunne tilegne sig viden og holde sig opdateret omkring hundes og kattes adfærd

Undervisningsformat: De teoretiske moduler vil være en blanding af forelæsninger og øvelser. Praktikmodulerne vil primært være ’hands-on’ øvelser med relateret feedback og diskussioner. Der vil være forberedelse til alle moduler i form af læsning af faglitteratur samt online opgaver som quizzes, diskussionstråde mm. Der vil være to mindre skriftlige afleveringer undervejs i forløbet.

Undervisningssted: Universitetshospitalet for familiedyr, Frederiksberg Campus, KU SUND.

Undervisningsansvarlig: Professor Irena Czycholl

Pris
Prisen for uddannelsen er 53.000 kr. plus moms. Prisen omfatter omkostninger til undervisning, kursusadministration, kursusmateriale samt frokost og pauseforplejning under kursussamlingerne.
Deltagerne skal selv arrangere overnatning og aftenforplejning samt forestå indkøb af lærebøger.
Depositum på 5.000 kr. plus moms opkræves ved optagelse på uddannelsen. Opkrævning af den resterende del af uddannelsesafgiften vil ske i to lige store rater på hver 24.000 kr. plus moms.

Tilmelding
Der skal indsendes ansøgning om optagelse på uddannelsen, og der vil blive opkrævet et depositum på 5.000 kr. ved optagelse. Depositummet refunderes ikke ved framelding.
Ledende chef på kursistens arbejdsplads skal underskrive ansøgningen som ansvarlig for uddannelsen.
Er du interesseret i at søge om optagelse på uddannelsen, kan du forhåndstilmelde dig ved at sende en mail til kursus@ddd.dk med oplysning om navn, praksis, e-mail og telefon.

Kontaktperson 
Vedr. faglige spørgsmål: Christina Krarup, christina.krarup@sund.ku.dk
Praktiske spørgsmål: Louise Jensen, louisejensen@sund.ku.dk
